Azhan Rani

Azhan Abdul Rani (lahir 24 Januari 1976) ialah seorang pelakon lelaki Malaysia, berasal dari Tanjung Karang, Selangor. Memulakan kerjaya awalnya dalam bidang lakonan menerusi teater dan drama radio, beliau terkenal dengan peranan di televisyen dan filem.

Kehidupan awal
Beliau dilahirkan pada 24 Januari 1976 di Tanjung Karang, Selangor dan dibesarkan di Kuala Kubu Bharu. Beliau merupakan anak keempat daripada lima beradik kepada pasangan Abdul Rani Sabri dan Salmah Budin. Azhan merupakan pelajar jurusan automotif di Sekolah Vokasional sebelum menyambung tingkatan 6 dalam jurusan sastera. maklumat Azhan RaniBeliau ialah pemegang Ijazah Sarjana Muda Drama dan Teater di Universiti Malaysia Sarawak (UNIMAS).

Kerjaya
Azhan memulakan kerjaya awal sebagai pelakon teater pada 1994. Beliau seterusnya bergiat aktif dalam drama radio pada 2004, ketika berusia 28 tahun, di mana ketika itu hasrat beliau sekadar ingin mencuba dan mengetahui bagaimana drama radio dilakukan. Sepanjang tempoh itu, beliau telah menjayakan sebanyak 100 drama radio. Penerbit drama radio RTM, Zuraida yang ketika itu kebetulan datang menonton teater lakonan beliau, Lantai T Pinkie. Beliau pertama kali tampil bergandingan bersama pelakon berpengalaman Jalaluddin Hassan.

Penampilan televisyen pertamanya ialah pada 2007 menerusi drama Sesuci Cinta Soffiya yang menggandingkan beliau bersama Rozita Che Wan. Pada tahun 2013, Azhan membintangi filem sulungnya, sebuah filem komedi pasca-apokaliptik arahan Woo Ming Jin lakonan Zizan Razak, KL Zombi. Beliau turut membintangi dua lagi filem yang ditayangkan pada tahun sama, Aku Pilih Kamu dan Kolumpo.

Azhan memegang watak sebagai A. R. Tompel dalam filem biopik Saloma arahan Melissa Saila yang dibintangi oleh Nabila Huda yang memegang watak Biduanita Negara Puan Sri Saloma.Mohd Al-Qayum Azizi (24 Ogos 2014). Azhan Rani galas tanggungjawab berat sebagai AR Tompel mStar Online. Dicapai pada 31 Mei 2018.Gambar Azhan Rani persis Allahyarham AR Tompel My News Hub (3 September 2014). Dicapai pada 31 Mei 2018.

Beliau muncul bersama Ayda Jebat dan Syafiq Kyle dalam drama Dekatkan Jarak Kita yang bersiaran di TV3. Azhan memegang watak sebagai Ustaz Hamadi dalam drama Nur yang dibintangi oleh Amyra Rosli yang bersiaran di TV3 sepanjang Ramadan. Azhan muncul dalam filem Kalla: Hidup Atau Mati arahan Wan Hasliza Wan Zainuddin yang ditayangkan pada Oktober 2018, serta filem Bikin Filem yang akan menunggu tarikh tayangan.

Kehidupan peribadi
Bapa beliau, Abdul Rani Sabri meninggal dunia pada 21 Ogos 2016 pada usia 71 tahun akibat penyakit sesak nafas. Selain itu, Azhan juga bersahabat baik dengan Beto Kusyairy, Zahiril Adzim dan Farid Kamil, malah beliau beranggapan Farid (yang ketika itu sedang berhadapan dengan tuduhan jenayah di mahkamah) tidak pernah menganiaya sesiapa.

Azhan masih membujang dan belum berkahwin, menjadikan beliau satu-satunya yang masih bujang di kalangan 5 adik-beradiknya. Beliau bagaimanapun tidak tertekan jika ditanya tentang soal berumahtangga. Selepas bapanya meninggal, Azhan menumpukan sepenuh perhatian kepada ibunya.

Beliau juga menjalankan tanggungjawabnya untuk menderma darah.

Filemografi

Anugerah dan pencalonan
 Tahun Anugerah Kategori Keputusan 2015 Anugerah Tribute P. Ramlee Pelakon Pembantu Terbaik  2019 Anugerah Drama Festival Kuala Lumpur 2019 Antagonis Pilihan  2023 Anugerah Bintang Popular Berita Harian ke-35 Aktor Filem Popular  Couple Filem Popular (bersama Nadia Mustafar)  2025 Anugerah Bintang Popular Berita Harian ke-37 Aktor TV Popular 

Rujukan

Pautan luar




Kategori:Kelahiran 1976
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Orang dari Selangor
Kategori:Alumni Universiti Malaysia Sarawak